Subject: ~{H+0f#<:lB%CN#>J+4JGz83#(Ne#)~}

From: [email-masked]
Date: Mon, 12 Jul 1993 20:49:23 GMT

又　副　册　判　词　之　一

霁月难逢，彩云易散。心比天高，身为下贱。风流灵巧招人怨。寿夭多因诽谤生，多情
公子空牵念。

又　副　册　判　词　之　二

枉自温柔和顺，　空云似桂如兰。
堪羡优伶有福，　谁知公子无缘。

副　册　判　词　一　首

根并荷花一茎香，　平生遭际实堪伤。
自从两地生孤木，　致使香魂返故乡。

正　册　判　词　之　一

可叹停机德，　堪怜咏絮才！
玉带林中挂，　金簪雪里埋。

正　册　判　词　之　二

二十年来辨是非，　榴花开处照宫闱；
三春怎及初春景，　虎兔相逢大梦归。

正　册　判　词　之　三

才自精明志自高，　生于末世运偏消。
清明涕送江边望，　千里东风一梦遥。

正　册　判　词　之　四

富贵又何为？　襁褓之间父母违；
展眼吊斜晖，　湘江水逝楚云飞。

正　册　判　词　之　六

子系中山狼，　得志便猖狂。
金闺花柳质，　一载赴黄粱。

正　册　判　词　之　七

勘破三春景不长，　缁衣顿改昔年妆。
可怜绣户侯门女，　独卧青灯古佛旁。

正　册　判　词　之　八

凡鸟偏从末世来，　都知爱慕此生才。
一从二令三人木，　哭向金陵事更哀。

正　册　判　词　之　九

势败休云贵，　家亡末论亲。
偶因济刘氏，　巧得遇恩人。

正　册　判　词　之　十

桃李春风结子完，　到头谁似一盆兰？
如冰好水空相妒，　枉与他人作笑谈。

正　册　判　词　之　十　一

情天情海幻情身，　情既相逢必主淫；
漫言不肖皆荣出，　造衅开端实在宁。

方金。　７－１２－９３