Subject: ~{H+0f#<:lB%CN#>J+4JGz83#(KD#)~}

From: [email-masked]
Date: Thu, 8 Jul 1993 23:16:01 GMT

宁　府　上　房　对　联　（第五回）

世事洞明皆学问，　人情练达即文章。

秦氏卧房宋学士秦态虚所书对联　（第五回）

嫩寒锁梦因春冷，　芳气袭人是酒香。

春　梦　歌　（第五回）　警幻仙姑

春梦随云去，　飞花逐水流；
寄言众儿女，　何必觅闲愁。

警　幻　仙　姑　赋　（第五回）
                  
　　方离柳坞，乍出花房。但行处，鸟惊庭树；将到时，影度回廊。仙袂乍飘兮，闻廒
兰之馥郁；荷衣欲动兮，听环佩之铿锵。靥笑春桃兮，云堆翠髻；唇绽樱颗兮，榴齿含
香。纤腰之楚楚兮，回风舞雪；珠翠之辉辉兮，满额鹅黄。出没花间兮，宜嗔宜喜；徘
徊池上兮，若飞若扬。蛾眉颦笑兮，将言而未语；莲步乍移兮，待止而欲行。羡彼之良
质兮，冰清玉润；慕彼之华服兮，闪烁文章。爱彼之貌容兮，香培玉琢；美彼之态度兮
，风翥龙翔。其素若何？春梅绽雪。其洁若何？秋菊被霜。其静若何？松生空谷。其艳
若何？霞映澄塘。其文若何？龙游曲沼。其神若何？月射寒江。应惭西子，实愧王嫱。
奇矣哉！生于孰地，来自何方？信矣乎！瑶池不二，紫府无双。果何人哉？如斯之美也
！

孽　海　情　天　对　联　（第五回）
   
厚地高天，　堪叹古今情不尽；
痴男怨女，　可怜风月债难酬。

薄　命　司　对　联　（第五回）

春恨秋悲皆自惹，　花容月貌为谁妍？

方金。　７－７－９３