Subject: ~{Ta;(TY4J~}

From: [email-masked] (ZHUHAN JIANG)
Date: 5 Jul 93 00:17:30 GMT

【葬花词】 ①

花谢花飞飞满天，　　红消香断有谁怜？
游丝软系飘春榭，　　落絮轻沾扑绣帘。
闺中女儿惜春暮，　　愁绪满怀无着处；
手把花锄出绣帘，　　忍踏落花来复去？
柳丝榆荚自芳飞，　　不管桃飘与李飞；
桃李明年能再发，　　明年闺中知有谁？
三月香巢初垒成，　　粱间燕子太无情！
明年花发虽可啄，　　却不道人去粱空巢已倾。
一年三百六十日，　　风刀霜剑严相逼；
明媚鲜妍能几时，　　一朝飘泊难寻觅。
花开易见落难寻，　　阶前愁杀葬花人；
独把花锄偷洒泪，　　洒上花枝见血痕。
杜鹃无语正黄昏，　　荷锄归去掩重门；
青灯照壁人初睡，　　冷雨敲窗被未温。
怪侬底事倍伤神，　　半为怜春半恼春：
怜春忽至恼忽去，　　至又无言去不闻。
昨夜庭院悲歌发，　　知是花魂与鸟魂？
花魂鸟魂总难留，　　鸟自无言花自羞；
愿侬此日生双翼，　　随花飞到天尽头。
天尽头！　　　　　　何处有香丘？　
未若锦囊收艳骨，　　一坏净土掩风流；
质本洁来还洁去，　　不叫污淖陷梁沟。
尔今死去侬收葬，　　他年葬侬知是谁？
试看春残花渐落，　　便是红颜老死时，
一朝春尽红颜老，　　花落人亡两不知！②

①
记得有人先生曾贴过前面几句，　说是以后再贴全。
可好象再也未被贴出。　故而也抛一砖以试路。
②
居曹氏回忆，　当时宝玉听此词并无哀倒之嫌，　只是
‘痴’倒了而已。　而已而已。�����大汉
呜呼＠非英雄不气断・无儿女怎情长